ड्राफ्ट प्रस्तुत अछि - सुझाव आमन्त्रित अछि।
 परिभाषाः
आदर्श विवाहः
एहेन विवाह जाहिमें वर पक्ष एवं कन्या पक्ष पूर्ण स्वतन्त्र भाव सऽ केवल वर-कन्याक विवाह हेतु सहमत होइथ तथा विवाह कोना होयत ताहिपर एक समाजिक समझौता तैयार करैथ जेकर मान्यता सर्वोपरि हो तथा हर कार्य ताहि समझौता अनुरूप हो। सामान्यतया एक आदर्श-विवाहमें कुल खर्चके सीमांकन अधिकतम ५१,०००. ०० रुपया हो।
 समझौताः
समझौता में प्रथमतः वर-पक्ष एवं कन्या-पक्ष आपसी वार्ता करैथ आ लगभग सभ विन्दुपर आपसी सहमति मौखिक रूपसँ तय करैथ तदोपरान्त समाजके उपस्थिति रखैत बेटीवाला सँ वैवाहिक खर्च संवरण लेल कि-केहेन सामर्थ्य छन्हि ताहिपर खुल्ला चर्चा करैथ आ दुनू पक्ष अपन-अपन भावना समाजके समक्ष राखैथ आ जाहि विन्दुपर सहमति-असहमति प्रथम वार्तामें बनल ताहिपर समाज के वरिष्ठ संरक्षण अभिभावकवर्ग सँ विचार लैत अन्तिम सहमति कायम करैथ आ एक लिखित समझौता तैयार करैथ जे दुनू पक्ष अपन-अपन ईष्ट कुलदेवी-देवताके समक्ष आशीर्वाद प्राप्त करय लेल राखैथ आ एहि अनुरूपें अन्य सभ बात सामान्य रहला पर अनुसरण करैथ। समझौता में सभ सऽ प्रमुख बात के पूर्णतः वर्णन हो कि कुल खर्च एतेक तक कैल जायत जाहिमें वरपक्ष के तरफ सऽ एतेक आ कन्यापक्षके तरफ सऽ एतेक।
 विधि-व्यवहारः
परंपरानुसार जिनकर जे मान्यता होइन आ ताहि में जे जाहि धर्मके निर्वाह हेतु तैयार होइथ तेकर सम्मान एक-दोसर पक्ष समाजके प्रत्यक्ष पर्यवेक्षण में अवश्य करैथ। जाहि विधि-व्यवहार करयमें अनावश्यक दबाव वा कंजूसी भऽ रहल हो ताहिठाम समाजके निर्णय अन्तिम मानैथ। विधि-व्यवहार लेल दुनू पक्ष अपन परंपराके देखैथ लेकिन आदर्श सिद्धान्त अनुरूप ई खर्चसीमा ५,०००. ०० अधिकतम हो! लड़का-लड़कीके लेल आवश्यक परिधान अनिवार्य हो, तदोपरान्त हर वस्तु स्वेच्छिक रूप सऽ एक-दोसर पक्ष लेन-देन करैथ।
 वैवाहिक संस्कारः
वैदिक वा अन्य परंपरा जाहिमें स्वयं के इच्छा आ समाज के सहमति दुनू देखल जाय आ ताहि अनुरूपें कैल जाय। जाहि अभिभावक केँ आवश्यक खर्च हेतु साधन नहि छन्हि हुनका सभके लेल हर गाममें एक सामूहिक विवाह के समय निश्चित हो आ ताहि समय पर एहेन विवाह सम्पन्न कैल जाय। एहि तरहक व्यवस्थापन लेल जे कोनो संस्था, व्यक्ति, समिति, आदि तैयार हो ताहि संस्थाके सामूहिक सहयोग दैत आयोजन कैल जाय। एक सामूहिक विवाह के पवित्र यज्ञ समान मान्यता भेटय आ एहिमें समस्त समाजके लोक बैढ-चैढके भाग लैथ। घरही किछु सहयोग जरुर संकलन कैल जाय।
 बरियातीः
आजुक बदलल परिवेशमें ओना तऽ बरियाती के केवल विवाहके राइत मात्र स्वागत-सत्कार करैत विदाई के परंपरा सर्वमान्य एवं सुविधापूर्ण बनि गेल अछि, तथापि दूरके बरियातीके संग न्याय करैत कम से कम विश्राम के व्यवस्था आ भिन्सर हल्का ताजा ताजगी हेतु आवश्यक खानपानके सहित इन्तजाम करैत कैल जाय। परन्तु समाजके आदेश अन्तिम व समझौतामें एहि बात के उल्लेख आवश्यक। बरियाती के संख्या कोनो हाल में २५ सऽ बेसी नहि हो! यदि बेटाके विवाहमें बरियाती २५ सँ बेसी होइछ तखन बेटीवाला के आवश्यक खर्च बेटावाला उपलब्ध कराबैथ। यदि एक सांझ सऽ बेसी बरियाती ठहरब मजबूरी छैक तखनहु बेटावाला उपरिव्ययके भार गछैथ।
 सोहागः
मिथिलामें हिन्दू विवाह पद्धतिमें वर-कन्याके वैदिक विधिसँ विवाह भेला उपरान्त वरके पिता वा अभिभावक के समक्ष सेनुरदान आ तदोपरान्त कन्याके माथ पर आशीषस्वरूप में घोघट देबाक परंपरा छैक जाहिमें विवाह के साक्षी बनैत दान कैल कन्याके अपनायब आ हुनक इज्जतके अपन मर्यादापूर्ण व्यवहार सँ रक्षा करब से प्रतिबद्धता अभिव्यक्त करब समान छैक। एहि समय जे कोनो लेन-देन होइत छैक ताहिमें स्वेच्छाचार आ समाजिक मर्यादाके न्युनतम माँग पूरा होयब आवश्यक छैक, एहि लेल वर-पक्ष स्वतन्त्र हेबाक चाही आ कोनो प्रकार के टीका-टिप्पणीके प्रचलन समाप्त हेबाक चाही। सोहाग देबाक क्रममें बरियातीगण सेहो स्वतन्त्रता संग स्वेच्छा सँ जे किछु कन्याके हाथ में आशीषस्वरूप रखैत छथि ताहिके सम्मान हेबाक चाही। एहिमें विदाई के लोभ वा अन्तर-इच्छा सँ कोनो प्रकार के लेनदेन नहि हेबाक चाही। सामूहिक विवाहमें सोहाग लेल प्रायोजक अनुरूप कार्य कैल जाय। एहिमें समाजके सहयोग अपरिहार्य आ समाज के निर्णय अन्तिम होयबाक चाही।
 चतुर्थी के भारः
जे आवश्यक विधि छैक तेकर पूर्ति सम्बन्धित पक्ष आपसी मेल-मिलाप सऽ करैथ, कोनो दबाव व आडंबर के हतोत्साह करबाक चाही। सामूहिक विवाहमें एहि तरहक समस्त विधि-व्यवहार के कटौती हो।
 मधुश्रावणी में साँठः
एहिमें सेहो कोनो पक्ष द्वारा दोसर पक्ष पर आडंबरी भार नहि वरन् स्वेच्छा एवं परिस्थिति अनुरूप कार्य करबाक लेल प्रोत्साहित करैथ, एहेन व्यवहार हेबाक चाही। सामूहिक विवाहमें एहि तरहक समस्त विधि-व्यवहार के कटौती हो।
 कोजगरा के भारः
प्रचलित मखान-मिठाई के वितरण हेतु जतेक संभव हो ततेक भार प्रदान कैल जाय, स्वेच्छा सर्वोपरि। सामूहिक विवाहमें एहि तरहक अतिरिक्त भार के कटौती हो।
 द्विरागमनः
हरिः हरः!
 आम मैथिल जन हेतु भारतके दहेज ऊपर कानूनके मैथिलीमें प्रस्तुती लेल एहि डक्युमेन्टके निर्माण कय रहल छी। अवश्य एहि सऽ बहुतो सदस्य के संग अन्य मैथिल केर दहेज के कानून के विषयमें बेसी सऽ बेसी जानकारी उपलब्ध हेतन्हि।
 अपनेकः
आभारः श्री भावेन्द्र मिश्र जिनक इ इच्छा भेलन्हि जे एहि कार्य सऽ बहुत मैथिल लाभान्वित हेताह। अवश्य हिनकहि प्रेरणा सऽ एहि पुनीत कार्य करबाक इच्छा भेल। धन्यवाद! दोसर आभार विकिपेडियाके जाहि ऊपर समुचित जानकारी अंग्रेजीमें भेटल आ जेकरा हम क्रमशः मैथिलीमें अनुवाद करब। त्रुटि के सुधार हेतु सुझाव आमन्त्रण करैत छी।
 हरिः हरः!
 (विकिपेडिया सँ लेल गेल)
संसार भैर दहेज के भुगतानके जाहिमें उपहार - अधिकांशतः नकदी (वित्तीय अनुदान) के रूपमे करबाक पैघ इतिहास छैक। भारतमें, दहेज केर भुगतान १९६१ में भारत के सिविल लॅ (नागरिक कानून) में प्रतिबंधित कैल गेलैक - परिणामतः ३०४बी आ ४९८ए भारतीय दंड संहिता में जोड़ल गेलैक जाहिसँ पति वा पतिके परिवार द्वारा संभावित प्रतारणा सऽ पत्नी आवश्यक न्याय पाबि सकैत छथि। नारी एवं हुनक सम्बन्धित परिवार द्वारा कैल जा रहल दुरुपयोगके कारण दहेजके कानूनके बहुत आलोचना सेहो कैल गेल अछि।
 भारतमें, बहुत नागरिक कानून, अपराध कानून एवं विशेष वैधानिक अधिनियम दहेज के परंपरा के विरोध में बनायल गेल छैक। दहेज लेबयवाला अपराध के आरोपी ऊपर अनेको प्रकारके कानूनी प्रक्रिया के भार वहन करय पड़ैत छैक।
 विषय सूचीः
६. घरेलु हिंसा अधिनियम (२००५/२००६)
अनेको कानून विज्ञ एहि परिभाषा के अधूरा आ दुरुपयोग करयवाला रूपमें चिह्नित करैत छथि।
 (बी) विवाह के कोनो पक्षके माता-पिता द्वारा वा अन्य कोनो पक्ष द्वारा, विवाहके कोनो एक पक्ष के वा अन्य कोनो पक्षके, विवाहके समय या ओहि सऽ पहिने वा विवाह उपरान्त कोनो समयपर जे उपरोक्त पक्षके विवाह सऽ सम्बन्धित होइक।
 स्त्रीधन के सामान्य तात्पर्य ओहि धन जेकरा कोनो स्त्री अपन धनके रूपमें दावी अपन वैवाहिक सम्बन्धीसंग कय सकैछ ताहि सँ होइछ। एहिमें ओकर आभूषण (जे ओकर पैतृक वा ससुराल पक्ष द्वारा उपहारमें देल गेल हो), जे उपहार ओकरा विवाह के समय वा बादमें देल गेल हो, दहेज के अन्य वस्तु जे ओकर परिवार द्वारा देल गेल हो। जे उपहार दुल्हिनकेर माता-पिता द्वारा देल गेल हो तेकरा स्त्रीधन अर्थात् स्त्रीके धन मानल जैछ, पारंपरिक रूपमें जेकरा ओकर पैतृक धनके हिस्सा के प्रतिनिधि करयवाला सेहो मानल जाइछ।
 तत्कालीन भारतीय कानून मंत्री अशोक कुमार सेन द्वारा तैयार एवं प्रस्तुति, इ अधिनियम [४] कोनो प्रकारके दहेजके अनुरोध, भुगतानी वा स्वीकृति के निषेधित करैत अछि, जे विवाहक प्रस्ताव हेतु होइत अछि। जतय दहेज के परिभाषा माँग कैल गेल उपहार वा विवाहपूर्व कोनो शर्तके पुर्तिके रूपमें होइछ। जे उपहार बिना पूर्व-शर्त/माँग रूपमें देल जाय तेकरा दहेज नहि मानल जाइछ, आ ओ वैधानिक सेहो होइछ। माँग करब वा दहेज देब हेतु छः महीनाके जेलके सजाय, या फेर रु. १५०००/- के जुर्माना या फेर दहेजक रकम जे कोनो अधिक होइक आ संगहि ५ वर्ष तक के कैद के सजाय। इ कानून पूर्वमें बनायल अनेको दहेज विरोधी कानून जे विभिन्न भारतीय राज्य द्वारा बनायल गेल छल तेकरा प्रतिस्थापित कयलक।
 उपरोक्त नियमन के धारा ४ अनुसारः
४. दहेजके माँग करनिहार लेल जुर्मानाः यदि केओ लोक/पक्ष प्रत्यक्ष वा अप्रत्यक्ष रूपसँ दुल्हिनके माता-पिता वा अन्य सम्बन्धी वा अभिभावकसँ दहेजके माँग करैछ, तखन दहेज, के जे-जेहेन स्वरूप हो, ओ लोक/पक्ष दण्डके अधिकारी होयत जाहिमें कम से कम छः महीना के कैद, लेकिन दू वर्ष तक जेकरा बढायल सेहो जा सकैत छैक संगहि जुर्माना जे दस हजार तक भऽ सकैत छैक; यदि न्यायालय समुचित आ विशेष कारण सऽ निर्णयमें उल्लेख केने हो, कम से कम छः महीना कैदके आदेश जारी कैल जा सकैत अछि। जखन कि, अधिनियम के धारा ३ अनुरूप, दुनू दहेज देनहार आ लेनहार लेल सजा के प्रावधान अछि।
 अ. विवाह के उपलक्ष्यमें देल गेल उपहार (जे ओहि विवाह लेल बिना कोनो माँग के हो)
ब. दूलहा-दूलहिन लेल देल गेल उपहार (जे ओहि विवाह लेल बिना कोनो माँग के हो);
यदि ओ उपहार एहि नियमके द्वारा तैयार कैल गेल सूची के अन्तर्गत हो।
 आ, यदि ओ उपहार जेकरा द्वारा वा दूलहिनके पक्ष सऽ सम्बन्धित कोनो व्यक्ति द्वारा देल गेल हो से ओहि व्यक्तिके आर्थिक क्षमता (औकात) के अन्तर्गत हेबाक चाही।
 एहि धारामें, एहेन विरोधी क्रियाकलाप जे अपराध आ विश्वासघात सऽ सम्बन्धित हो, सामान्यतया स्त्रीधन के वसूली पति वा हुनक परिवारसँ कैल जाय, ताहि पर नियम बनायल गेल अछि। एहेन अपराध जमानती आ न्यायालय द्वारा सुनवाई/विचार योग्य होइत छैक।
 जे केओ विश्वासघात लेल अपराध करैछ तेकरा लेल समुचित कैद जे तीन साल तक के सीमामें भऽ सकैत छैक, या फेर जुर्माना या दुनू भऽ सकैत छैक।
 भारतीय दंडविधान संहिताके ई धारा १९८६ के संशोधन प्रस्ताव पारित करैत कैल गेल छैक। एकर शब्द-भावना अनुरूपः
(१) यदि कोनो महिलाके मृत्यु जरा कऽ वा शारीरिक चोटके कारण जे सामान्य दुर्घटना नहि हो आ जे विवाह के सात साल भीतर भेल हो आ ईहो देखल गेल हो जे मृत्यु सऽ ठीक पहिने ओकरा ऊपर जुर्म या प्रताड़ना ओकर पति या पतिके परिवार वा केओ सम्बन्धित द्वारा कैल गेल हो, जे दहेज के माँग लेल हो, एहेन मृत्युके "दहेज लेल मौत" मानल जाय आ पति वा परिवार वा सम्बन्धित जे केओ एहि मौत के देनिहार मानल जायत।
 सदस्यता लें संदेश (Atom)